**OBRAZLOŽENJE**

Nacrt prijedloga Zakona o izmjenama i dopuni Zakona o obveznom zdravstvenom osiguranju i zdravstvenoj zaštiti stranaca u Republici Hrvatskoj, s Konačnim prijedlogom zakona

Ovim se izmjenama i dopunom važećeg Zakona nastoji ukloniti problem koji će nastati tijekom njegove provedbe, a nakon stupanja na snagu Zakona o strancima.

Zbog potrebe usklađivanja nacionalnog zakonodavstva s navedenim zakonskim propisom na području zdravstvenog osiguranja i zdravstvene zaštite stranaca ovim se zakonskim prijedlogom uređuje način ostvarivanja prava na zdravstvenu zaštitu državljana treće zemlje - digitalnog nomada.